Jam'iyyar AAC ta nemi a cafke gwamnan bankin Najeriya ▷ Legit.ng
Jam'iyyar AAC ta nemi a cafke gwamnan bankin Najeriya
a year ago 40 views by Ishaq Isma'il
Jam'iyyar AAC African Action Congress, ta nemi a gaggauta tsige gwamnan bankin Najeriya CBN, Godwin Emefiele tare da sakaya shi biyo bayan takaddamar zargin cewa an wawuri wasu kudi har Naira Biliyan 500 na masu hannu jari daga bankin.
CBN ya karyata cewa akwai wasu makudan kudi da suka bace daga asusun sa. Bankin ya musanta wannan zargi cikin lafazin kakakin sa, Isaac Okafor da cewar zargin da ake yi akan sama da fadi da Naira bilyan 500 daga asusun bankin ba ya da wata madogara ta gaskiya.
Emefiele tare da shugaban kasa Buhari a fadar Villa
Jaridar Sahara Reporters ta fito da sautin murya na wata tattaunawa da aka yi tsakanin gwamnan babban bankin na kasa, Godwin Emefiele, mataimakin sa Edward Lametek Adamu da kuma wani mai ba gwamnan bankin shawara, Mista Emmanuel Ukeje.
Cikin faifan sautin daukan murya, an ji yadda Mista Emefiele yake bayani akan wasu makudan kudi na masu hannun jari da suka lalace a cikin bankin, inda ya yi furucin neman yadda za a fanshe daga baitul malin gwamnatin kasar nan.
KARANTA KUMA: Maki 370 na kudirta zan samu - Dalibin da ya fi kowa samun nasara a jarabawar JAMB ta bana
A sanadiyar wannan takaddama ta zargin zamba cikin aminci mai barazanar zagon kasa ga tattalin arzikin kasa, jam'iyyar AAC cikin wata sanarwa da sa hannun kakakin ta, Rachel Onamusi, ta nemi a gaggauta fatattaka tare dadume gwamnan bankin Najeriya da sauran ababen zargi.
Jaridar Legit.ng ta ruwaito cewa, a karshen makon da ya gabata ne shugaban kasa Muhammadu Buhari ya sake tsawata wa'adin mukamin gwamnan bankin Najeriya tun yayin da tsohon shugaban kasa Goodluck Jonathan ya nada shi a shekarar 2014 da ta gabata.
Muhammadu BuhariHausa NewsSiyasar Najeriya Latest NewsLabarai Daga Jaridu Latest News
15 minutes ago 309 views
19 minutes ago 331248 views
3 hours ago 12328 views
an hour ago 168224 views
21 minutes ago 19887 views
11 hours ago 75243 views
an hour ago 21691 views
an hour ago 1752 views
An bayyana dalilin da ya sa kasashen duniya su ka dakatar da sayarwa Najeriya makamai
an hour ago 1217 views
Ba mu yi kasa a gwiwa ba wajen yaki da masu satar mutane – Ministan Buhari